|  |
| --- |
|  **COMUNICAT DE PRESĂ** 7 MARTIE 2015 |

**BVB ȘI COMISIA DE NOMINALIZARE DIN PROIECTUL *MADE IN ROMANIA* SELECTEAZĂ CELE 50 DE COMPANII CARE VOR INTRA ÎN ETAPA FINALĂ ȘI INVITĂ PUBLICUL SĂ VOTEZE COMPANIA FAVORITĂ**

[Bursa de Valori București](http://bvb.ro/) ([BVB](http://bvb.ro/FinancialInstruments/Details/FinancialInstrumentsDetails.aspx?s=bvb)) a finalizat procesul de selecție a celor 50 de companii care vor intra în etapa finală a proiectului „Made in Romania”. Jumătate dintre companii au fost votate de membrii comisiei de nominalizare, iar cealaltă jumătate de către reprezentanții BVB.

„Competiția a fost acerbă și ne-a fost greu să alegem doar 50 de companii din cele 166 înscrise. Suntem mândri să vedem că multe alte companii românești s-au înscris în acest proiect al Bursei de Valori București. Este cel mai bun semn pentru noi că BVB și piața de românească de capital sunt branduri cu care merită să te asociezi,” spune Lucian Anghel, președintele BVB.

„Sunt convins că vom scrie istorie în piața de capital din România cu această Ligă a Antreprenorilor,” a zis Ludwik Sobolewski, CEO al BVB.

„Made in Romania” a intrat în cea de-a treia și ultima etapă de selecție din cadrul proiectului în care un juriu format din 12 experți români și străini vor selecta 14 companii care au cel mai mare potențial de creștere, cele mai fascinante strategii de business sau realizări semnificative. Cea de-a cincisprezecea companie va fi selectată de public, care va putea vota compania favorită în perioada 7-19 martie. Voturile vor putea fi exprimate pe [www.bvbleague.ro](http://www.bvbleague.ro).

Cele 50 de companii selectate sunt:

1. 2Performant Network SA
2. Agricover
3. Amber Studio
4. Autonom rent-a-car
5. Bilka Steel
6. Bittnet Sysems SA
7. BlueAir – Airline Management Solutions SRL
8. Calirom
9. Ciserom
10. Cris-Tim
11. Cumpana 1993 SRL
12. Direct One
13. Electrogrup
14. Elsaco Electronic
15. Equatorial Gaming SRL
16. Evolution Prest Systems SRL (evoMAG)
17. Eximprod Grup
18. Free WiFi
19. Good People SA
20. Grupul Artmark
21. Hexol
22. Intermedicas Worldwide SRL
23. IRUM SA
24. Ivatherm
25. Klaus SRL
26. Lasting Systems
27. MavenHut
28. MBTelecom Ltd SRL
29. Multinvest SRL
30. NetBrinel
31. Prutul
32. RAAL
33. Reea SRL
34. RockStar Construct SRL – Piatra Online
35. Ropharma
36. Safetech Innovations
37. Salad Box
38. Scala Assistance
39. Simartis Telekom
40. Smartbill
41. Softelligence SRL
42. Symme3D
43. Symmetrica
44. Synchro SRL
45. Temad
46. Thinslices
47. Transavia
48. Tremend
49. Vola.ro
50. Zitec

Cele 15 companii vor fi anunțate pe 3 aprilie în cadrul galei „Made in Romania”. Companiile alese vor participa ulterior la un program de mentorat care se va desfășura între aprilie și noiembrie 2017. În fiecare lună din acest an, din aprilie și până în noiembrie, vor fi acoperite subiecte precum marketing și branding, strategie și inovare, audit și finanțarea dezvoltării. În funcție de tema fiecărei luni, vor avea loc ateliere, training-uri și întâlniri unu la unu dedicate echipelor și angajaților din companiile selectate. În urma acestui program, în cele opt luni, BVB și partenerii vor contribui la stimularea proceselor de inovare și bune practici în cadrul acestor companii, sprijinind astfel creșterea lor. Participarea în cadrul acestui program este gratuită și se face la cererea companiilor.

Proiectul este realizat împreună cu [Grupul Financiar Banca Transilvania](http://WWW.BANCATRANSILVANIA.RO), Google, [Horvath & Partners](https://www.horvath-partners.com/ro/acasa/), [Mazars](http://www.mazars.ro) și [NN](http://www.nn.ro). [Entrepreneurship Academy](http://www.entrepreneurship-academy.ro/), [Inoveo](http://www.inoveo.ro), fundația [Romanian Business Leaders](http://www.rbls.ro) și portalul [start-up.ro](http://www.start-up.ro) sunt susținătorii oficiali ai proiectului.